Illum il-Kummissjoni Ewropea ppreżentat pakkett ibbilanċjat ta' miżuri biex tittratta wħud mill-aktar kwistjonijiet urġenti relatati mal-implimentazzjoni tal-Protokoll dwar l-Irlanda u l-Irlanda ta' Fuq. Dan juri l-impenn qawwi tal-UE biex issib soluzzjonijiet kreattivi - inkluż billi tibdel ir-regoli tagħha stess - bil-għan ewlieni li dan ikun ta' benefiċċju għan-nies fl-Irlanda ta' Fuq. Il-Viċi President Maroš Šefčovič, il-kopresident tal-UE tal-Kumitat Konġunt, qal: “Xogħolna huwa li niżguraw li l-gwadanji diffiċli tal-Ftehim tal-Ġimgħa l-Kbira (ta' Belfast) - il-paċi u l-istabbiltà fl-Irlanda ta' Fuq — jiġu protetti, filwaqt li tiġi evitata fruntiera fiżika fil-gżira tal-Irlanda u tinżamm l-integrità tas-Suq Uniku tal-UE. Għalhekk, għamilna minn kollox biex nippruvaw intaffu xi wħud mill-isfidi li qamu fl-implimentazzjoni tal-Protokoll. Il-pakkett tal-lum ta' soluzzjonijiet prattiċi juri biċ-ċar li aħna sodi fl-implimentazzjoni iżda qed inkomplu naħdmu ħafna għall-benefiċċju tan-nies fl-Irlanda ta' Fuq.” L-ewwel nett, illum il-Kummissjoni Ewropea ħadet nota tat-talba tar-Renju Unit, permezz ta' dikjarazzjonijiet unilaterali separati, biex jiġi estiż il-perjodu ta' grazzja għall-moviment tal-laħam imkessaħ mill-Gran Brittanja lejn l-Irlanda ta' Fuq sat-30 ta' Settembru 2021. It-tieni nett, il-Kummissjoni ppreżentat soluzzjonijiet f'għadd ta' oqsma, inkluż għall-provvista kontinwa ta' mediċini u għall-klieb gwida, kif ukoll deċiżjoni li tneħħi l-ħtieġa li tintwera karta ħadra tal-assikurazzjoni, li hija ta' benefiċċju partikolari għas-sewwieqa fl-Irlanda ta' Fuq. Dawn is-soluzzjonijiet jgħinu biex jiġi żgurat li l-applikazzjoni tal-Protokoll ikollha impatt minimu fuq il-ħajja ta' kuljum tal-komunitajiet fl-Irlanda ta' Fuq. Huma jenfasizzaw l-impenn tal-UE - u l-kapaċità li twassal - soluzzjonijiet li jaħdmu. Estensjoni tal-perjodu ta' grazzja għal-laħam imkessaħ Mil-lum, l-UE u r-Renju Unit, permezz ta' skambju ta' dikjarazzjonijiet unilaterlai separati, se jipprovdu soluzzjoni addizzjonali li hija limitata biż-żmien għall-moviment ta' laħam imkessaħ (pereż. zalzett) mill-Gran Brittanja għall-Irlanda ta' Fuq. Dan il-perjodu se jintemm fil-31 ta' Diċembru 2020. L-għan ta' dan il-perjodu addizzjonali huwa li jippermetti lill-partijiet ikkonċernati, u b'mod partikolari lis-supermarkets fl-Irlanda ta' Fuq, ilestu l-aġġustament tal-ktajjen tal-provvista tagħhom. Din is-soluzzjoni temporanja hija soġġetta għal kundizzjonijiet stretti. Pereżempju, il-prodotti tal-laħam li huma soġġetti għall-proċedura ta' direzzjoni msemmija fid-dikjarazzjoni unilaterali tar-Renju Unit iridu jibqgħu taħt il-kontroll tal-awtoritajiet kompetenti tal-Irlanda ta' Fuq fl-istadji kollha ta' din il-proċedura. Dawn il-prodotti tal-laħam iridu jkunu akkumpanjati minn ċertifikati tas-saħħa uffiċjali maħruġa mill-awtoritajiet kompetenti tar-Renju Unit, jistgħu jinbiegħu esklużivament lill-konsumaturi aħħarin fis-supermarkets li jinsabu fl-Irlanda ta' Fuq u jridu jiġu ppakkjati u ttikkettati skont dan. L-UE tissottolinja wkoll l-importanza li jiġi żgurat li l-Postijiet ta' Kontroll tal-Fruntieri fl-Irlanda ta' Fuq ikollhom l-infrastruttura u r-riżorsi meħtieġa biex ikunu jistgħu jwettqu l-kontrolli kollha meħtieġa mir-Regolament dwar il-Kontrolli Uffiċjali tal-UE. Soluzzjonijiet prattiċi għall-Irlanda ta' Fuq Il-Kummissjoni impenjat ruħha bis-sħiħ fl-identifikazzjoni tal-flessibbiltajiet u s-soluzzjonijiet tekniċi biex tiżgura l-istabbiltà u l-prevedibbiltà mogħtija mill-implimentazzjoni sħiħa u effettiva tal-Protokoll. Pereżempju, instabu soluzzjonijiet fl-oqsma li ġejjin: Sfond Il-Protokoll dwar l-Irlanda u l-Irlanda ta' Fuq, bħala parti integrali tal-Ftehim dwar il-Ħruġ, ġie miftiehem bi sħab u rratifikat kemm mill-UE kif ukoll mir-Renju Unit. Ilu fis-seħħ mill-1 ta' Frar 2020 u għandu effetti legali skont id-dritt internazzjonali. L-għan tal-Protokoll huwa li jipproteġi l-Ftehim tal-Ġimgħa l-Kbira (ta' Belfast) fid-dimensjonijiet kollha tiegħu, filwaqt li jżomm il-paċi u l-istabbiltà fl-Irlanda ta' Fuq, filwaqt li jevita fruntiera fiżika fil-gżira tal-Irlanda, filwaqt li jippreserva l-integrità tas-Suq Uniku tal-UE. Biex jintlaħqu dawn l-objettivi - u biex titwitta t-triq għal aktar opportunitajiet - il-Protokoll irid jiġi implimentat bis-sħiħ. Jekk il-Gvern tar-Renju Unit jonqos milli jagħmel dan, ikun qed jipperikola l-kisba ta' dawn l-objettivi. L-UE kontinwament impenjat ruħha in bona fide fil-Kumitat Konġunt biex issib soluzzjonijiet prammatiċi li jgħinu biex jiġi minimizzat it-tfixkil ikkawżat mill-Brexit u biex tgħin tiffaċilita l-ħajja ta' kuljum tal-komunitajiet fl-Irlanda ta' Fuq. L-UE konsistentement fittxet li ġġib lil dawk kollha kkonċernati fi traġettorja ċara lejn konformità sħiħa mal-Protokoll. Għal aktar informazzjoni Dikjarazzjoni unilaterali tal-UE dwar il-laħam imkessaħ [se tkun disponibbli dalwaqt] Il-website tal-Kummissjoni dwar il-Brexit